L'Ajuntament de Sagunt sol•licita a Lafarge l'informe de l'incendi d'aquest diumenge
26 de gener 2016

![Imagen 1](/media/krwp3bgd/99-c_teresa-garcia_h.jpg)

L'Ajuntament de Sagunt ha sol·licitat a l'empresa Lafarge, en compliment del Pla d'Emergència, un informe de l'incendi ocorregut en la matinada de diumenge en la planta de Sagunt, en el qual es detalle el tipus de combustible que s'estava utilitzant, les causes que han originat l’incident i com ho han solucionat. A més, també ha sol·licitat a la Diputació de València l'informe dels bombers i a la Conselleria de Medi Ambient que faça una inspecció.

La delegada d'Activitats i de Medi Ambient de l'Ajuntament de Sagunt, Teresa García, ha explicat que, segons el Pla d'Emergència, l'empresa hauria d'haver passat a l'ajuntament la informació de com s'ha aplicat el pla i si ha sigut efectiu, però encara no ho ha fet: “**En els mitjans de comunicació es fa referència a l'informe, però en l'ajuntament no tenim constància que l'informe s'haja realitzat. Quan es produeix un incendi en la zona d'injecció de combustible hem de saber quin tipus de combustible s'estava cremant i si hi ha hagut algun tipus d'emissions o perill per a la població**”. La delegada ha afegit que l'empresa està autoritzada a cremar residus tòxics en aquesta planta i per aquest motiu “**s'han d'extremar les mesures de control perquè es poden produir emanacions perilloses per a la població i un accident pot provocar un excés d'emissions que s'ha de controlar. Queda patent que la població està exposada als riscos associats a la incineració de residus i hem de treballar per a evitar-ho**”.

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-sol-licita-a-lafarge-l-informe-de-l-incendi-d-aquest-diumenge/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-sol-licita-a-lafarge-l-informe-de-l-incendi-d-aquest-diumenge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-sol-licita-a-lafarge-l-informe-de-l-incendi-d-aquest-diumenge/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-sol-licita-a-lafarge-l-informe-de-l-incendi-d-aquest-diumenge/)